Έχω μάθει ότι όταν θέλεις να αντιμετωπίσεις μεγάλα ερωτήματα,
μερικές φορές χρειάζεται να ενώσεις σκόρπιες πληροφορίες
ώστε να αποκαλυφθεί μια μεγαλύτερη αλήθεια.
Ήρθα στο Φοίνιξ να βρω πληροφορίες για την έκθεσή μου.
Αυτό που με εντυπωσιάζει πιο πολύ
είναι η προσπάθεια της κυβέρνησης να αποκρύψει αυτό το φαινόμενο,
παρόλο που το ίδιο το σκάφος δήλωνε και δηλώνει σθεναρά την παρουσία του.
Υπάρχει κάποιος λόγος για τον οποίο η νοημοσύνη που οδηγούσε το σκάφος
φανερώθηκε μπροστά σε τόσους ανθρώπους το 1997
και συνεχίζει να αποκαλύπτεται ακόμα και σήμερα.
Λες και το ίδιο το σκάφος δεν θέλει να θαφτεί η ιστορία.
ΣΤΑ ΙΧΝΗ ΤΩΝ ΕΞΩΓΗΙΝΩΝ
ΦΟΙΝΙΞ, ΑΡΙΖΟΝΑ
Προς υποστήριξη της έκθεσής μου, η Βι αναζητά πιλότους
που ίσως είδαν αυτό το αντικείμενο στον αέρα.
Εγώ θα συναντήσω τη δρα Λιν Κιτέι,
την κορυφαία ειδικό παγκοσμίως για το συμβάν στο Φοίνιξ.
Θέλω να με βοηθήσει να καταλάβω
τι είναι δημοσίως γνωστό για το συμβάν και τι μπορεί να έχει αποσιωπηθεί.
- Καταπληκτική θέα. - Ναι.
Ας καθίσουμε εδώ.
Η δρ Λιν είναι γιατρός.
Τράβηξε τις εγκυρότερες εικόνες από τα φώτα Φοίνιξ εκείνη τη νύχτα.
Ανέλαβε να μαζέψει κάθε είδους στοιχείο, να μιλήσει με μάρτυρες
και να ενώσει όλα τα στοιχεία πολύ πριν μιλήσει δημοσίως.
Είδα τις φοβερές φωτογραφίες σου.
Πώς συνειδητοποίησες ότι μπορεί να ήταν μη ανθρώπινο σκάφος;
Κατά τις 8:30 εκείνο το βράδυ, είδα κάτι φωτεινές σφαίρες στον ουρανό.
Ήταν κάτι τεράστιο, με πάνω από έξι φώτα σε ίση απόσταση μεταξύ τους.
Τηλεφώνησα στην FAA γιατί φαινόταν κοντά στο αεροδρόμιο.
Και ρώτησα αν κάποιος από τους ελεγκτές εναέριας κυκλοφορίας είχε δει κάτι.
- Τι είχαν δει; - Είχαν δει τρία φώτα στις 8:00 μ.μ.
Κοίταξαν στο ραντάρ, αλλά δεν φαίνονταν εκεί.
Και μετά εξαφανίστηκαν.
Όταν εμφανίστηκαν τα έξι φώτα στις 8:30, ανησύχησαν πολύ.
Έξι σημεία φωτός σε ίση απόσταση μεταξύ τους.
Το εύρος του ήταν πάνω από ενάμισι χιλιόμετρο
και φαινόταν να συνδέεται με κάτι.
Αλλά δεν έβλεπαν με τι συνδέονταν αυτά τα φώτα.
Όλο το σκάφος, ως μονάδα, έστριψε κόντρα στον άνεμο,
μετά ανυψώθηκε αργά
και συγχρονισμένα κινήθηκε και πήγε πίσω από τα βουνά.
Τους ρώτησα τι ήταν.
Μου είπαν ότι είχαν αποκλείσει συμβατικά αεροσκάφη, μπαλόνια,
κινέζικα φαναράκια, φωτοβολίδες, ακόμα και αλεξιπτωτιστές με φώτα.
Δεν είχαν ιδέα τι ήταν αυτά τα φώτα.
Οι αρχές δεν ήθελαν καν να σκεφτούν ότι ήταν μη ανθρώπινο σκάφος.
Όχι.
Όλη μέρα ψάχνω έναν πρώην πιλότο της Πολεμικής Αεροπορίας, τον Μελ,
που φέρεται να είχε αλληλεπιδράσει με το σκάφος
εν ώρα υπηρεσίας στην αεροπορική βάση Λουκ.
Θα ήθελα να μιλήσουμε ως πιλότοι και να τον ρωτήσω τι είδε.
Θα μπορούσε να μου μιλήσει για την τεχνολογία που είδε.
Αυτός ο τύπος βρέθηκε πολύ κοντά.
Αλλά μέχρι στιγμής, δεν τα κατάφερα.
Τώρα ξέρω ότι αυτό συμβαίνει συχνά με άτομα που έχουν βιώσει τέτοια πράγματα.
Κρύβονται από φόβο μη γελοιοποιηθούν.
- Η Βι; - Ναι, Τζιμ.
- Μπες μέσα. - Εντάξει.
Αλλά με παρέπεμψαν
σε κάποιον τοπικό ερευνητή, τον Τζιμ Ντιλετόσο,
που μίλησε με τον Μελ λίγο αφότου γύρισε από τη βάρδιά του.
Πώς μπλέχτηκες με την υπόθεση;
Συμμετείχα σε έρευνες σχετικά με ΑΤΙΑ για πολύ καιρό.
Με επιστημονικό εξοπλισμό, μέσα.
Η επιχείρησή μου είχε αναλύσει πάρα πολλές φωτογραφίες.
Όταν εμφανίστηκαν τα φώτα στο Φοίνιξ το 1997,
αναλύσαμε τις εικόνες και μιλήσαμε με μάρτυρες.
Έτσι γνώρισες τον Μελ;
Μίλησα με τον Μελ αυτοπροσώπως και στο τηλέφωνο, εμπιστευτικά.
Δεν υπογράψαμε σύμφωνο εμπιστευτικότητας,
αλλά ξέραμε κι οι δύο πώς έπρεπε να γίνουν τα πράγματα.
Μάλιστα. Ποια ήταν η εμπειρία του;
Είπε ότι απογειώθηκε και πέταξε κατευθείαν προς το αντικείμενο.
Κατευθύνθηκε προς το αντικείμενο.
Η αεροπορική βάση Λουκ είναι στη δυτική πλευρά του Φοίνιξ.
Ναι.
Διέσχισε το Φοίνιξ.
Κατευθύνθηκε νοτιοδυτικά, μετά στο Τέμπι της Αριζόνας, κοντά στο αεροδρόμιο,
για να πλησιάσει ένα φωτεινό αντικείμενο.
Πήγε τόσο κοντά
που νόμιζε ότι θα το χτυπούσε.
Δεν καταλάβαινε πόσο μεγάλο ήταν ή πόσο μακριά ήταν.
Όλο αυτό το θέμα τον είχε αποπροσανατολίσει πολύ.
Ως άνθρωπος, δεν καταλάβαινε τι του είχε συμβεί.
- Ναι. - Κατάλαβα.
- Ναι. - Σου έδωσε κάποια περιγραφή;
Το περιέγραψε ως μια μπάλα που εξέπεμπε φως από μέσα.
Το αντικείμενο αιωρούνταν, σε κατάσταση αδράνειας,
και καθώς το πλησίαζε,
άρχισε να ανεβαίνει και να κατευθύνεται νοτιοδυτικά, προς το Τούσον.
Μήπως ξέρεις αν κατέγραφε η κάμερά του;
Ναι, κατέγραφε.
Επομένως, μπορεί να υπάρχει κάπου υλικό με ακριβώς όλα όσα είδε.
Ο Τζορτζ κι εγώ
έχουμε ακούσει πολλές φορές ότι υπάρχει υλικό από κάμερα όπλου.
Αν καταφέρναμε να το βρούμε,
θα μπορούσαμε να αποδείξουμε ότι το σκάφος ήταν εξωγήινο.
Θα συνεχίσω να ψάχνω και να μιλάω με πηγές μου.
Αυτές οι πληροφορίες θα βοηθήσουν τον Τζορτζ
και το AARO θα μάθει τι πρέπει να ψάξει.
Αν και συναντήσαμε εμπόδια,
συλλέξαμε εξαιρετικά στοιχεία και μαρτυρίες
για την υπόθεση του Φοίνιξ.
Οπτικό υλικό από το αρχικό συμβάν και από νέες θεάσεις.
Λεπτομέρειες που καταρρίπτουν την εξήγηση που έδωσαν οι αρχές.
Και έμμεσες μαρτυρίες για κοντινές συναντήσεις στον αέρα
μεταξύ πιλότων και σκάφους.
Αλλά δεν θα φύγω χωρίς να θέσω το μεγαλύτερο ερώτημα,
αυτό που μας απασχολεί από την αρχή.
Το γιατί.
Γιατί αυτή η νοημοσύνη, απ' όπου κι αν είναι, φανερώθηκε σε τόσο κόσμο
σε μια μεγάλη πόλη;
Η δρ Λιν Κιτέι έχει μιλήσει με εκατοντάδες μάρτυρες.
Θέλω να πάρω τις μαρτυρίες που έχει συλλέξει και να αναζητήσω μοτίβα
για να ανακαλύψω την αιτία του συμβάντος.
Έκανες μια επιστημονική μελέτη με τους μάρτυρες του συμβάντος.
Πόσο μεγάλη ήταν και τι έμαθες;
Έχουμε ήδη πάνω από 2.000 άτομα στη μελέτη μας,
τα οποία είπαν ότι βίωσαν κάποια επαφή ή σύνδεση
με αυτά τα μη ανθρώπινα νοήμονα όντα, όπως τα αποκαλούμε.
Αλήθεια; Τι είπαν;
Να μην ανησυχούμε, δεν ήρθαν να μας βλάψουν.
- Αυτό είναι το γενικό μήνυμα; - Ναι.
Μιλώντας με μάρτυρες, διαπίστωσα
ότι η πλειονότητα, πάνω από το 90%,
βίωσε μια θετική, αφυπνιστική αλλαγή
που τους επηρέασε πολύ βαθιά.
Ο κόσμος ένιωσε δέος. Απορημένοι, σταμάτησαν τα αμάξια τους.
Ακόμα και σήμερα υπάρχουν άνθρωποι που μου λένε
ότι νιώθουν ευλογημένοι που βίωσαν τα φώτα του Φοίνιξ.
Όποιοι το έκαναν αυτό ήθελαν να μας γνωστοποιήσουν την παρουσία τους
με τρόπο ήπιο και όχι απειλητικό.
Υπάρχουν πολλά περισσότερα εκεί έξω απ' αυτά που μας λένε.
Ξέρω ότι πάρα πολλοί άνθρωποι είδαν τα φώτα του Φοίνιξ,
αλλά έχει ενδιαφέρον να ακούς
ότι μπορεί να ήταν μια σημαντική κοινή εμπειρία,
κάτι που διαφέρει απ' ό,τι έχουμε ακούσει σε άλλα μέρη,
όπου ο κόσμος βίωσε δυσάρεστες εμπειρίες
που τον φόβισαν και τον τρόμαξαν πολύ.
Αυτό μας δείχνει
ότι οι επισκέπτες φανερώνονται σε κόσμο με σκοπό να μας στείλουν ένα μήνυμα.
Αλλά το μήνυμα είναι ότι δεν θέλουν να μας βλάψουν
ή είναι κάτι πιο βαθύ;
ΛΑΣ ΒΕΓΚΑΣ, ΝΕΒΑΔΑ
ΤΟ ΣΠΙΤΙ ΤΟΥ ΤΖΟΡΤΖ
Συντάσσω μια έκθεση για να αντικρούσω τους εξωφρενικούς ισχυρισμούς του AARO
σύμφωνα με τους οποίους δεν υπάρχουν στοιχεία μη ανθρώπινης νοημοσύνης
ή ύπαρξης εξωγήινων.
Είναι επείγον. Είναι χρονιά εκλογών.
Δεν ξέρουμε ποια θα είναι η νέα κυβέρνηση.
Πολλοί θιασώτες της διαφάνειας ως προς τα ΑΤΙΑ
μπορεί να φύγουν από το Κογκρέσο.
Τηλεφώνησα σε όλους όσους εξακρίβωσα ότι κατέθεσαν στο AARO
για να δω αν θα μου μιλήσουν.
Διαπίστωσα ότι οι άνθρωποι κλείνονται γρήγορα.
Αντιστέκονται και τα περιθώρια στενεύουν.
Αλλά μόλις μου τηλεφώνησε κάποιος που ίσως είναι το κλειδί
για τη σύνταξη της έκθεσής μου.
Ο Μπομπ Τζέικομπς είναι ο πιο σημαντικός μάρτυρας
στο πιο σημαντικό συμβάν με ΑΤΙΑ που έχει υπάρξει.
Το 1964 στην αεροπορική βάση Βάντενμπεργκ
εκτόξευαν έναν πύραυλο με ψεύτικη πυρηνική κεφαλή.
Και κατά τη δοκιμή, εμφανίστηκε ένας ιπτάμενος δίσκος.
Ο Μπομπ Τζέικομπς ήταν υποσμηναγός τότε.
Είχε αναλάβει την καταγραφή της δοκιμής
και κατέγραψε τα πάντα.
Φυσικά, το υλικό αυτό κατασχέθηκε αμέσως.
Η εμπειρία του Μπομπ δεν είναι πρωτοφανής.
Από τη δεκαετία του '40, στρατιωτικοί ανέφεραν μυστηριώδη σκάφη
που παρενέβαιναν στην εκτόξευση πυραύλων.
Αυτό το άκουσα και στη Ρωσία,
όπου είδα αρχεία από το Υπουργείο Άμυνας σχετικά με τα προγράμματα για ΑΤΙΑ,
συμπεριλαμβανομένου κι ενός περιστατικού
όπου μια ρωσική βάση διηπειρωτικών βαλλιστικών πυραύλων γέμισε από ΑΤΙΑ,
που έβαλαν τους σωστούς κωδικούς ελέγχου και παραλίγο να αρχίσουν παγκόσμιο πόλεμο.
Το AARO έχει μαρτυρίες από τουλάχιστον έξι Αμερικανούς χειριστές πυραύλων
που είχαν παρόμοιες εμπειρίες.
Αλλά φαίνεται ότι το AARO δεν πήρε αυτές τις μαρτυρίες στα σοβαρά.
Πολλά χρόνια αργότερα, μίλησε σ' έναν φίλο μου, τον Ρόμπερτ Χέιστινγκς,
που ερευνούσε παρόμοια περιστατικά.
Αλλά του φέρθηκαν χάλια και σταμάτησε τις συνεντεύξεις.
Η έκθεση του AARO, όμως, του έδωσε μια ευκαιρία.
Πήγε καλή τη πίστει σκεπτόμενος
"Ευκαιρία να καταγραφεί επίσημα η ιστορία μου".
Συμπεριέλαβαν την υπόθεσή του στην έκθεση,
αλλά έκριναν ότι ήταν ασαφής.
Πώς έπεισες τον Μπομπ να μας μιλήσει;
Η τόσο άσχημη συμπεριφορά του AARO αφότου τους μίλησε τον εκνεύρισε πολύ.
Το εκμεταλλευτήκαμε αυτό για να μας μιλήσει
και να έρθει μέχρι εδώ.
Νιώθω λίγο ένοχος, αλλά όχι τελείως.
Ίσως είναι η σημαντικότερη απόδειξη ότι το AARO έκανε λάθος στην έκθεσή του
και η έρευνα πρέπει να συνεχιστεί.
Δεν γίνεται να σταματήσουμε, πρέπει να δοθούν σημαντικές απαντήσεις.
- Από δω η Βι. Ο Μπομπ Τζέικομπς. - Γεια.
Πες μας τι έγινε
όταν είδες την καταγραφή από τη δοκιμή του πυραύλου.
Μια μέρα, ενώ δούλευα αμέριμνος,
ένας σμήναρχος της Αεροδιαστημικής Μεραρχίας
με κάλεσε και μου ζήτησε να πάω στο γραφείο του.
Δύο τύποι με γκρι κοστούμια ήταν γερμένοι στον τοίχο του γραφείου του.
Μου είπε "Δες αυτό". Έσβησε το φως και άναψε τον προτζέκτορα.
Βλέπω τον πύραυλο στον αέρα. Κάτι τον πλησιάζει,
ρίχνει μια ακτίνα φωτός, μετακινείται,
ρίχνει κι άλλη ακτίνα, μετακινείται, μετά το ίδιο,
έρχεται από κάτω, ρίχνει ακτίνα και βγαίνει απ' το πλάνο.
Και η κεφαλή του πυραύλου το ίδιο.
Ήταν ιπτάμενος δίσκος.
Ένας κυκλικός δίσκος με ένα ημικύκλιο από πάνω.
- Συγκινούμαι μ' αυτό το θέμα. - Ναι.
Το καταλαβαίνω. Λογικό.
Έχει περάσει καιρός, αλλά...
Άναψε το φως και ο ταγματάρχης μού είπε "Κάνατε πλακίτσα εκεί πάνω;"
Είπα "Όχι, κύριε". Ρώτησε "Και τι ήταν αυτό;"
Και απάντησα "Πρέπει να ήταν ΑΤΙΑ".
Μου είπε να μην ξαναμιλήσω ποτέ γι' αυτό.
"Να θυμάσαι ότι αυτό δεν συνέβη ποτέ".
Οι τύποι με τα κοστούμια είπαν κάτι;
Τίποτα. Απλώς με κοιτούσαν.
- Ξέρεις ποιοι είναι; - Τώρα ναι.
Ο σμήναρχος Μάνσμαν μού είπε αργότερα ποιοι ήταν.
Ήταν της CIA.
Τι σκέφτηκες όταν είδες τα πλάνα;
Μου έφυγε το μυαλό.
Άλλαξε όλη η κοσμοθεωρία μου για το σύμπαν.
- Δεν πίστευα σε ΑΤΙΑ. - Μάλιστα.
Το σύμπαν ήταν αλλιώς. Δεν ήμασταν μόνοι. Ήμουν έκπληκτος.
Γι' αυτό, εδώ και 17 χρόνια...
Συγκινούμαι.
Ήθελα να πω την ιστορία. Με έτρωγε.
Δεν μπορούσα να μιλήσω στη γυναίκα μου, σε φίλους, σε συναδέλφους.
Σε κανέναν.
Σκέψου να σου μαθαίνουν να λες ψέματα.
Και εγώ και αυτοί πιστεύουμε πως αυτό είναι ό,τι πιο σημαντικό
συνέβη στην ανθρώπινη ιστορία. Δεν είμαστε μόνοι.
Βγαίνει η έκθεση του AARO.
Τη μέρα που τη διάβασες, πώς ένιωσες;
Θύμωσα πολύ, εξοργίστηκα. Έγινα έξαλλος.
Αυτά που τους είπα έχουν συμβεί.
Λυπάμαι πολύ για την ακεραιότητά μου, την τιμή μου,
το διδακτορικό μου, τα βιβλία μου.
Αυτήν τη στιγμή διακυβεύονται όλα όσα έχω κάνει
εξαιτίας της παντελούς και ανόητης αποσιώπησης από την κυβέρνηση.
Δεν θέλουν να ρωτάει κανείς.
Δεν θέλουν να πιστεύει κανείς ότι τα πράγματα αυτά υπάρχουν.
Εγώ δεν το πιστεύω μόνο, το ξέρω.
Δεν είναι θέμα πεποίθησης.
Όντως συνέβη.
Συνέβη σ' εμένα.
Ξέρουμε ότι αυτό έχει συμβεί δεκάδες, ίσως εκατοντάδες φορές παγκοσμίως.
Αμερικανικές πυρηνικές βάσεις απενεργοποιημένες, αποσυνδεδεμένες.
- Ναι. - Κάτι παρόμοιο και στη Ρωσία.
Έβαλαν κωδικούς και ενεργοποίησαν πυραύλους.
Έτσι ακριβώς.
Έγιναν τραγικά περιστατικά
σε σιλό πυρηνικών πυραύλων και αποθηκευτικούς χώρους.
Ενδιαφέρονται πολύ για τα πυρηνικά μας όπλα.
Ναι, θέλουν να σταματήσουμε να τα χρησιμοποιούμε.
Μερικές από τις πιο πειστικές δηλώσεις που έχω διαβάσει
για φαινόμενα μη ανθρώπινης νοημοσύνης είναι οι "εξωγήινες γνώμες".
Αυτά τα όντα αλληλεπιδρούν με ανθρώπους και τους μιλούν,
ξανά και ξανά, από τη δεκαετία του '40 μέχρι και σήμερα.
"Σταματήστε τα πυρηνικά. Θα καταστραφείτε.
Μη δηλητηριάζετε τον πλανήτη σας".
Θεωρώ ότι τουλάχιστον κάποιοι ενδιαφέρονται πιο πολύ για τον πλανήτη
παρά για εμάς.
Ίσως ζουν κι αυτοί εδώ.
Αυτό θα έλεγα. Επηρεάζονται οι βάσεις τους.
Εγώ και πολλοί άλλοι πιστεύουμε
ότι ήρθαν πριν από εκατοντάδες ή και χιλιάδες χρόνια.
Μέχρι τώρα, είχα δύο αποστολές.
Να αντικρούσω την έκθεση του AARO
αποδεικνύοντας την αλληλεπίδραση μη ανθρώπινης νοημοσύνης με ανθρώπους.
Και να απαντήσω στο ερώτημα "Γιατί είναι εδώ;"
Αλλά οι δύο στόχοι είναι αλληλένδετοι.
Προκειμένου να συνεχίσουμε και να έχουμε ελπίδες,
πρέπει να παρουσιάσω όλα όσα έχουμε μαζέψει.
Τα μεγάλα ερωτήματα. Ποιοι, πού και, κυρίως, γιατί.
Δεν μπορώ να κρύψω τίποτα.
ΜΠΙΟΥΤ, ΜΟΝΤΑΝΑ
Αυτά τα μεγάλα ερωτήματα
με έχουν οδηγήσει σε αντικρουόμενα και μερικές φορές αντιφατικά μονοπάτια.
Ίσως το κίνητρο στο Κολάρες και στους ακρωτηριασμούς ζώων
να ήταν η έρευνα ή η δειγματοληψία.
Αλλά η συντριπτική πλειονότητα των εξωγήινων αλληλεπιδράσεων
που είναι αβλαβείς και θετικές;
Ευτυχώς, δεν κάνω μόνο εγώ αυτές τις ερωτήσεις.
Θα συναντήσω τον Μάικ Μάστερς.
Είναι καθηγητής ανθρωπολογίας στο Τεχνολογικό Πανεπιστήμιο Μοντάνας.
Είναι μόνιμος καθηγητής και αξιοσέβαστος ακαδημαϊκός
που έχει ταρακουνήσει τα νερά με κάποιες από τις ιδιαίτερες ιδέες του
ως προς την ταυτότητα των επισκεπτών και το πότε ήρθαν.
Ίσως οι θεωρίες του με βοηθήσουν να καταλάβω πώς μας βλέπουν οι εξωγήινοι
και πώς πρέπει να τους βλέπουμε εμείς.
- Χαίρομαι που σε βλέπω. - Επιτέλους από κοντά.
Ναι.
Ταξιδεύουμε σε όλο τον κόσμο ψάχνοντας απαντήσεις σε μεγάλα ερωτήματα.
Η θεωρία σου διαφέρει από το επιστημονικό παράδειγμα
που ερευνάται χρόνια τώρα.
Είναι σημαντικό να εφαρμόσουμε μια διεπιστημονική προσέγγιση.
Προσπαθώ να προσεγγίσω το θέμα υπό το πρίσμα
της αστροβιολογίας, της αστρονομίας, της φυσικής και της ανθρωπολογίας.
Και υπάρχουν πολλές ενδείξεις
ότι αυτοί οι επισκέπτες, οι επιβάτες των ΑΤΙΑ, ίσως είμαστε εμείς.
Χρονοταξιδιώτες από το μέλλον.
Δεν λέω ότι ισχύει. Κανείς δεν ξέρει.
Αλλά είναι σημαντικό να λάβουμε υπόψη αυτό το μοντέλο, γιατί στέκει.
Δηλαδή, λες ότι μάρτυρες βλέπουν τα σκάφη και τα όντα αυτά
και σκέφτονται ότι είναι εξωγήινοι σε διαστημόπλοια,
ενώ μπορεί να είναι άνθρωποι σε χρονομηχανή.
Ναι. Και ακολουθεί το ξυράφι του Όκαμ.
Δεν ξέρουμε αν υπάρχουν περίπλοκες μορφές ζωής αλλού,
ξέρουμε ότι είμαστε εδώ.
Πώς, λοιπόν, η μακροπρόθεσμη εξέλιξη σχετίζεται με την ερώτηση αυτή;
Υπάρχουν ενδείξεις ότι το μυαλό μας μεγαλώνει και τα πρόσωπά μας μικραίνουν.
Αυτή ήταν η τάση τα τελευταία έξι με οχτώ εκατομμύρια χρόνια.
Αν αυτό συνεχιστεί,
στο μέλλον θα μοιάζουμε με γκρίζους εξωγήινους.
Ξεκινάμε από μια απλή υπόθεση και στη συνέχεια χτίζουμε από εκεί.
Πολλά άτομα που ισχυρίζονται ότι έχουν συναντήσει μη ανθρώπινα όντα
περιγράφουν γκρίζους εξωγήινους.
Μικρόσωμα πλάσματα
με μεγάλα στρογγυλά κεφάλια και μεγάλα αμυγδαλωτά μάτια.
Αυτή η περιγραφή ακούστηκε για πρώτη φορά το 1965,
με την υποτιθέμενη απαγωγή των Μπάρνι και Μπέτι Χιλ.
Αλλά αναφέρονται συνεχώς παρόμοιες θεάσεις σε όλο τον κόσμο.
Πώς επαληθεύεις τη θεωρία;
Έχουμε τρόπους να δούμε πώς θα είναι τα κρανία αυτά στο μέλλον.
Παίρνουμε διάφορα σημεία από όλο το κρανίο
και τα ψηφιοποιούμε μέσω μιας γεωμετρικής μορφομετρικής διαδικασίας.
Μπορούμε να δούμε πώς θα είναι στο μακρινό μέλλον.
Και όντως, είναι όπως θα περιμέναμε να είναι το κρανίο ενός γκρίζου εξωγήινου.
Το κρανίο έγινε πιο μακρύ, το μέτωπο μεγάλωσε.
Οι κόγχες των ματιών μεγάλωσαν και κύρτωσαν.
Αυτά τα χαρακτηριστικά κυρτά μάτια αναφέρονται πολύ συχνά
σε περιστατικά θεάσεων γκρίζων εξωγήινων.
Το βάδισμα στα δύο πόδια χαρακτηρίζει την καταγωγή μας.
Αν κι αυτοί βαδίζουν όρθιοι στα δύο πόδια, είναι πιθανό να συγγενεύουμε.
Πολλοί αναρωτιούνται γιατί οι εξωγήινοι δεν έχουν κυριαρχήσει.
Αν έρχονται από το μέλλον, δεν κυριαρχούν γιατί εξαρτώνται από εμάς.
Το παράδοξο του παππού εφαρμοσμένο στο είδος μας.
Αν ο παππούς σου έκανε τον γονιό σου, είτε μητέρα είτε πατέρα,
και μετά γεννήθηκες εσύ, δεν μπορείς να γυρίσεις να το αλλάξεις.
Γιατί να μας επιτεθούν αν εξαρτώνται από την επιβίωσή μας;
Αξίζει να σκεφτούμε ότι μπορεί να είναι μέρος του γενεαλογικού μας δέντρου,
αλλά από κάποιο πιο μακρινό κλαδί.
Η σύγχρονη εποχή των ΑΤΙΑ αριθμεί 75 έτη. Είναι εδώ από πιο πριν;
Απ' ό,τι φαίνεται, είναι εδώ από την αρχαιότητα.
Από την προϊστορική εποχή,
βλέπουμε διαφόρων ειδών πετρογλυφικά, γεωγλυφικά, σκαλίσματα.
Υπάρχουν πολλά στοιχεία που δείχνουν ότι οι άνθρωποι έβλεπαν παρόμοια,
αν όχι τα ίδια, πράγματα από τότε που εμφανίστηκε η ανθρωπότητα.
Και πάλι, ταξίδι στον χρόνο.
Κάποιοι λένε ότι είναι από το διάστημα, άλλοι λένε από τον χρόνο.
Πάνω που νομίζεις ότι έβγαλες μια άκρη για τους εξωγήινους,
έρχεται ο Μάικ Μάστερς και λέει "Κάτσε, ίσως είμαστε εμείς από το μέλλον".
Με καθησυχάζει λίγο αυτή η ιδέα. Αν είμαστε εμείς από το μέλλον,
τους συμφέρει να επιβιώσουμε εμείς και ο πλανήτης.
Αυτό συμπίπτει και με την εμπειρία του Μπομπ Τζέικομπς με τους πυραύλους.
Θέλω, όμως, αποδείξεις για τη θεωρία των ταξιδιών στον χρόνο.
Ο δρ Μάστερς είπε ότι γνωρίζει κάποιον που έχει απτά στοιχεία
μερικά χιλιόμετρα νότια από εδώ που είμαστε.
ΕΘΝΙΚΟ ΠΑΡΚΟ ΚΑΠΙΤΟΛ ΡΙΦ, ΓΙΟΥΤΑ
Ο Τζόναθαν Ρέντμπερντ Ντόβερ είναι συνταξιούχος δασοφύλακας Ναβάχο
που πέρασε δέκα χρόνια ερευνώντας ΑΤΙΑ
και άλλα παράξενα φαινόμενα σε εδάφη ιθαγενών.
Οι Φρίμοντ ζούσαν εδώ γύρω στα 500 με 900 χρόνια πριν.
Άφησαν το αποτύπωμά τους με ιστορικά δείγματα γραφής στους τοίχους,
που περιέγραφαν γεγονότα που συνέβησαν.
Απίστευτο.
Οι πρόγονοι διάλεξαν υπέροχο καμβά για τα έργα τους.
Το σκέφτονταν για πολύ καιρό.
Ναι.
Οι αρχαιολόγοι αποδίδουν τα σύμβολα αυτά στους Φρίμοντ,
που ζούσαν στα εδάφη γύρω από το Κάπιτολ Ριφ για χίλια χρόνια.
Τα πετρογλυφικά δημιουργήθηκαν με λίθινα εργαλεία.
Οι σύγχρονες φυλές Χόπι και Ζούνι
θεωρούν τα σύμβολα αυτά λεπτομερή καταγραφή
της ζωής, των ταξιδιών και των πεποιθήσεων των προγόνων τους.
Σαν αρχαία σόσιαλ μίντια.
Κάποιες εικόνες είναι πολύ περίεργες.
Αυτά εδώ ειδικά είναι σαν να φορούν διαστημικές στολές.
Έχουν μεγάλο στρογγυλό κράνος
που δεν μοιάζει με σχήμα κεφαλιού.
Αναρωτιέμαι, βάσει της θεωρίας του ταξιδιού στον χρόνο,
αν αυτές οι μορφές είναι οι ίδιοι χρονοταξιδιώτες από διαφορετικές εποχές
που απεικονίζονται με διαφορετικούς τρόπους.
Ναι, ακριβώς.
Χωρούν πολλές διαφορετικές ερμηνείες.
Αν ζούσα εκείνη την εποχή και έβλεπα κάποιον σαν αστροναύτη,
κι εγώ θα το σκάλιζα.
Ασφαλώς.
Αυτοί που κατέγραψαν την παρουσία των όντων αυτών
έκαναν αυτό που κάνω εγώ ως δημοσιογράφος.
Καταγραφή γεγονότων και δημιουργία αρχείου για τις επόμενες γενιές.
Τώρα που το βλέπω αυτό, νιώθω την ευθύνη να συνεχίσω αυτήν την ιστορία.
Τι πιστεύεις για όσα είπε ο Μάικ για τους χρονοταξιδιώτες;
Η ιδέα είναι πολύ ενδιαφέρουσα
επειδή θεωρούμε τον χρόνο κάτι γραμμικό.
Μια ευθεία γραμμή που προχωρά και χάνεται.
Και σκέφτεσαι ότι δεν μπορείς να γυρίσεις πίσω.
Η κατεύθυνση είναι μόνο μία.
Αλλά ας σκεφτούμε τον χρόνο σαν ένα πικάπ
με αυλάκια που οδηγούν σε διαφορετικές κατευθύνσεις.
Αν πηδήξει η βελόνα
και βρεθείς ξαφνικά σε διαφορετικό χρονικό πλαίσιο;
Δεν πιστεύω ότι είναι μια ευθεία γραμμή όπως νομίζουμε.
Θα μπορούσε να είναι κυκλικός ο χρόνος ή σφαιρικός σαν μπάλα.
Θα ανέβουμε να δούμε αυτό το εικονόγραμμα τύπου Μπάριερ
από την ίδια περίπου εποχή με τους Φρίμοντ.
Θεέ μου, είναι απίστευτο.
Ο όρος "εικονόγραμμα τύπου Μπάριερ" δημιουργήθηκε το 1971
για να περιγράψει σχέδια φτιαγμένα με χρωστικές ουσίες
από ορυκτά και φυτά
που παρατηρούνται στην ανατολική Γιούτα και το δυτικό Κολοράντο.
Χρονολογικά ανάγονται στην αρχαϊκή περίοδο,
πριν από 1.500 με 4.000 χρόνια, αλλά μπορεί να είναι και αρχαιότερα.
- Είναι καταπληκτικό. - Πολύ εντυπωσιακό.
Είναι απίστευτο που δημιουργήθηκε αυτή η τοιχογραφία.
- Και υπάρχει ακόμα. - Ναι, υπάρχει ακόμα.
Λογικό να λένε ότι είναι εξωγήινοι.
Πρέπει να προσπαθήσεις πολύ για να μη δεις την ομοιότητα.
- Ναι. - Πρέπει να μη θες να το δεις.
Μπορούμε να δούμε κι άλλες περιοχές.
Ωραία.
Οι μορφές αυτές μοιάζουν περισσότερο από άλλες σε εξωγήινους.
Θυμίζουν λίγο φαντάσματα.
Μου φαίνεται ότι μοιάζουν με εξωγήινους.
Το βλέπουμε, αλλά δεν μπορούμε να πούμε "εξωγήινοι"
ως ανθρωπολόγοι και αρχαιολόγοι.
Μας έχει επιβληθεί ένα στίγμα.
Πώς γίνεται να μην κάνεις τη σύγκριση;
Ακριβώς.
Αν ήταν μόνο μία φιγούρα εξωγήινου σε ένα μέρος,
θα ήταν ενδιαφέρον, ναι,
αλλά υπάρχουν παντού, σε διαφορετικές εποχές.
Ζωγράφιζαν και σκάλιζαν ό,τι έβλεπαν.
Και δείχνουν συνεχώς τα ίδια πράγματα που βλέπουμε εμείς τώρα.
Μεγάλα μάτια, μεγάλο κεφάλι. Μοιάζουν με γκρίζους εξωγήινους.
Είδαμε και κάποια στοιχεία τεχνολογίας.
Κεραίες, κράνη.
Είναι φανερό,
αν κρίνουμε από την ομοιότητα με τις σημερινές αναφορές,
πως αυτά τα πλάσματα είναι μαζί μας εδώ και καιρό.
Συνυπήρχαμε, ειρηνικά ως επί το πλείστον.
Ίσως είναι χρονοταξιδιώτες που παρατηρούν τους μακρινούς συγγενείς τους.
Αυτές τις πληροφορίες μπορείς να τις ανακαλύψεις
αν ο κόσμος συνεχίσει να μιλάει,
να μοιράζεται μαρτυρίες και θεωρίες, χωρίς τον φόβο της γελοιοποίησης
που συνεπάγεται το θέμα των ΑΤΙΑ εδώ και δεκαετίες.
ΛΑΣ ΒΕΓΚΑΣ, ΝΕΒΑΔΑ
Γυρίσαμε πάλι στην έρημο,
όπου ξεκίνησα το ταξίδι αυτό πριν από 35 χρόνια,
προσπαθώντας να απαντήσω ποιοι είναι, γιατί έχουν έρθει,
γιατί τους ενδιαφέρουμε.
Τα στοιχεία, οι πληροφορίες, τα συμβάντα, οι εμπειρίες,
όλα αυτά μπορεί να αποδειχθούν αντικρουόμενα.
Κάποια είναι θετικά κι ενθαρρυντικά,
όπως στο Φοίνιξ, όπου χιλιάδες άνθρωποι είδαν το τεράστιο σκάφος
και ένιωσαν ότι έλαβαν ένα μήνυμα ειρήνης.
Είδαμε επίσης αυτούς τους επισκέπτες
να εκφράζουν εχθρότητα ή τουλάχιστον αδιαφορία
για τον πόνο ανθρώπων και ζώων.
Είδαμε κάποια δυσάρεστα περιστατικά στη Βραζιλία.
Βρήκαμε επίσης στοιχεία που δείχνουν ότι έχουν ιδιαίτερη σχέση με το νερό,
ότι ίσως ζουν στο νερό.
Μπορεί να έχουν βάσεις στα βάθη των ωκεανών
απ' όπου μας παρακολουθούν.
Δεν ξέρουμε πώς μετρούν τον χρόνο.
Για εμάς, είναι εδώ χιλιάδες χρόνια. Για αυτούς, ίσως ένα διήμερο.
Γιατί πιστεύω ότι ήρθαν;
Δεν ξέρω αν έχουμε αρκετές πληροφορίες.
Αλλά θεωρώ ότι δεν υπάρχει μόνο μία απάντηση,
γιατί είναι πιθανό να μην αλληλεπιδρούμε μόνο με έναν εξωγήινο πολιτισμό.
Όλα τα σημάδια υποδεικνύουν πολλούς πολιτισμούς, με διαφορετικούς σκοπούς.
Αυτή είναι η δική μας αντίληψη.
Η πραγματικότητα μπορεί να είναι διαφορετική.
Γιατί δεν ξέρουμε την αλήθεια.
Μέχρι να πάρουμε κάποιες εμπιστευτικές πληροφορίες από την κυβέρνηση,
τους θεματοφύλακες του μυστικού,
πάντα θα αναζητούμε απαντήσεις από μειονεκτική θέση.
Όπως έδειξε η έκθεση του AARO,
αυτό ακριβώς θέλουν κάποιοι της κυβέρνησης.
Έχω ακούσει από άτομα που δουλεύουν σε υπηρεσίες πληροφοριών
ότι μπορεί να υπάρχει σοβαρός λόγος που αποσιωπάται.
Δεν είναι μόνο ο τεχνολογικός ανταγωνισμός μεταξύ ΗΠΑ, Ρωσίας, Κίνας και άλλων χωρών.
Μπορεί και η αλήθεια να είναι τελικά ζοφερή.
Μπορεί να κατάλαβαν ότι η αποκάλυψη τέτοιων πληροφοριών
θα διατάρασσε εντελώς την κοινωνία.
Εγώ πιστεύω ότι ο κόσμος θέλει την αλήθεια.
Πηγαίνω στην Ουάσινγκτον
για να παρουσιάσω τις πληροφορίες μου στο Κογκρέσο
και να βεβαιωθώ ότι υπάρχουν ακόμα ελπίδες.
ΟΥΑΣΙΝΓΚΤΟΝ
Θα συναντήσω τον Τζέρεμι Κορμπέλ, που προσπαθούσε να βρει
τα χαμένα πλάνα του βίντεο με το ΑΤΙΑ-μέδουσα.
Ελπίζουμε ότι ο σύμμαχός μας στο Καπιτώλιο,
ο βουλευτής Τιμ Μπέρτσετ, θα βοηθήσει να δημοσιευτεί
και θα μου απαντήσει σχετικά με πιθανές επικείμενες αποκαλύψεις.
Τι συμβαίνει;
Λοιπόν, πρώτα απ' όλα, έχετε δει
το βίντεο με το ΑΤΙΑ-μέδουσα που δημοσιεύσαμε;
Ναι.
Ξέρουμε πού είναι το βιντεοληπτικό υλικό
που δείχνει ότι μπαίνει στο νερό και μετά βγαίνει.
Ξέρουμε ποια υπηρεσία το κατάσχεσε εκείνο το βράδυ.
Υπάρχουν μάρτυρες πρόθυμοι να μιλήσουν γι' αυτό
αν δεν υποστούν συνέπειες.
Υπάρχει στ' αλήθεια αντίσταση. Το έχουμε βιώσει πολλάκις.
Τι γνώμη έχετε για την έκθεση του AARO;
Δεν λέει τίποτα.
Αδιάφορη. Θα την έγραψε και παιδί δημοτικού.
Εφόσον λένε ότι αυτά δεν υπάρχουν,
γιατί δεν μας δίνουν τα τεκμήρια
και τις πλήρεις αναφορές;
Γνωρίζετε κάτι για τα προγράμματα ΑΤΙΑ,
για υλικό από συντριβές που έχει αναλυθεί και φυλάσσεται εδώ και καιρό;
Είναι αλήθεια;
Νομίζω υπάρχουν κάποια προγράμματα.
Το πρόγραμμα ανάκτησης υλικού από συντριβές
μου έχουν πει ότι υπάρχει, δεν έχω λόγο να το αμφισβητήσω.
Και φοβάμαι ότι αν αποκαλύψω πολλά για όσα ξέρω...
Δεν θέλω να αποκαλύψω τις τοποθεσίες όπου μπορεί να βρίσκεται,
γιατί αν το κάνω, τα μέρη αυτά θα εξαφανιστούν.
Πιστεύετε ότι κάποιος σ' αυτό το κτίριο ξέρει πού βρίσκεται αυτό το υλικό;
Ίσως όχι σ' αυτό το κτίριο, αλλά σε κοντινή απόσταση από αυτό.
Πότε θα το δούμε;
Ο μόνος τρόπος είναι να εμφανιστεί κάποιος νόμιμα
και να μας αποκαλύψει όσα πρέπει να ξέρουμε.
Δεν έχω ψευδαισθήσεις ότι η έκθεσή μου θα πείσει την κυβέρνηση
να άρει τη μυστικότητα για τα ΑΤΙΑ που διατηρεί πάνω από 70 χρόνια.
Αλλά αν μου έλεγαν το 1989
ότι άνθρωποι της κυβέρνησης θα μιλούσαν δημόσια
για μη ανθρώπινες επαφές, δεν θα το πίστευα.
Τα μεγαλύτερα ερωτήματα της ανθρωπότητας.
Πού είμαστε στην τροφική αλυσίδα; Ποιοι είναι από πάνω και τι θέλουν;
Ήρθαν να μας βοηθήσουν, να μας σώσουν, να μας καθοδηγήσουν, να μας διδάξουν;
Δεν ξέρουμε τις απαντήσεις.
Δίνω τα στοιχεία μου,
γιατί το μέλλον μας μπορεί να εξαρτάται
από το αν θα καταλάβουμε γιατί είναι εδώ και τι θέλουν από εμάς.
Ελπίζω αυτή η έκθεση να διατηρήσει ζωντανή την ελπίδα.
Μπορεί σήμερα η ευθύνη να πέρασε στην Ουάσινγκτον,
αλλά η αναζήτηση της αλήθειας για την εξωγήινη, μη ανθρώπινη νοημοσύνη
μόλις ξεκίνησε.
Υποτιτλισμός: Δέσποινα Πασσαλή